smcproject/ml-wiki-sentences huggingface dataset:
ഒരു സ്കൂൾ ഹെഡ്മാസ്റ്ററായിരുന്ന പിതാവിന്റെ സ്കൂളിലാണ് നാരായൺ ഏതാനും കാലം വിദ്യാഭ്യാസം നിർവ്വഹിച്ചത്.
പിതാവിന്റെ ജോലിസ്ഥലം പതിവായി മാറിയിരുന്നതിനാൽ നാരായണൻ തന്റെ ബാല്യകാലത്തിന്റെ ഒരു ഭാഗം മാതൃ മുത്തശിയായ പാർവതിയുടെ സംരക്ഷണയിൽ ചെലവഴിച്ചു.
ഇക്കാലത്ത് അദ്ദേഹത്തിന്റെ ഉറ്റസുഹൃത്തുക്കളും കളിക്കൂട്ടുകാരുമായി ഉണ്ടായിരുന്നത് ഒരു മയിലും വികൃതിയായ ഒരു കുരങ്ങുമായിരുന്നു.
മുത്തശ്ശി അദ്ദേഹത്തിന് നൽകിയ കുഞ്ഞപ്പ എന്ന വിളിപ്പേരിലാണ് കുടുംബ വൃത്തങ്ങളിൽ അദ്ദേഹം അറിയപ്പെട്ടത്.
അവർ കുട്ടിയെ ഗണിതശാസ്ത്രം , പുരാണം , ഇന്ത്യൻ ശാസ്ത്രീയ സംഗീതം , സംസ്‌കൃതം എന്നിവ പഠിപ്പിച്ചു.
ലക്ഷ്മണന്റെ അഭിപ്രായത്തിൽ, കുടുംബം കൂടുതലും ഇംഗ്ലീഷിൽ സംസാരിക്കുകയും നാരായണനും സഹോദരങ്ങളും വ്യാകരണ പിശകുകളെ അഭിമുഖീകരിക്കുകയും ചെയ്തു.
മുത്തശ്ശിക്കൊപ്പം താമസിക്കുമ്പോൾ, നാരായണൻ പുരസവാൽക്കത്തിലെ ലൂഥറൻ മിഷൻ സ്കൂൾ, സി.ആർ.സി. ഹൈസ്കൂൾ, ക്രിസ്ത്യൻ കോളേജ് ഹൈ സ്കൂൾ ഉൾപ്പെടെയുള്ള മദ്രാസിലെ സ്കൂളുകളിൽ തുടർച്ചയായ പഠനം നടത്തി.
ഒരു വിജ്ഞാന കുതുകിയായിരുനന്ന നാരായണന്റെ  ആദ്യകാല ഇഷ്ട സാഹിത്യകാരന്മാരിൽ ചാൾസ് ഡിക്കൻസ്, വോഡ്ഹൌസ്, ആർതർ കോനൻ ഡോയൽ, തോമസ് ഹാർഡി എന്നിവരും ഉൾപ്പെടുന്നു.
പന്ത്രണ്ടു വയസ്സുള്ളപ്പോൾ, സ്വാതന്ത്ര്യ അനുകൂല മാർച്ചിൽ പങ്കെടുത്ത നാരായണനെ അരാഷ്ടീയ വാദികളും എല്ലാ സർക്കാരുകളും അധാർമ്മികാരുമാണെന്ന് വിശ്വസിച്ചിരുന്ന കുടുംബത്തിലെ അമ്മാവൻ ശാസിച്ചു.
പിതാവിന് മഹാരാജാസ് കോളേജ് ഹൈസ്കൂളിലേക്ക് മാറ്റം കിട്ടിയപ്പോൾ കുടുംബത്തോടൊപ്പം താമസിക്കാനായി നാരായണൻ മൈസൂരിലേക്ക് താമസം മാറി.
സ്കൂളിലെ നിറഞ്ഞ ലൈബ്രറിയും ഒപ്പം പിതാവിന്റെ സ്വന്തമായ ലൈബ്രറിയും അദ്ദേഹത്തിന്റെ വായനാശീലത്തെ പരിപോഷിപ്പിച്ചതോടൊപ്പം അദ്ദേഹം എഴുതാനും തുടങ്ങുകയും ചെയ്തു.
ഹൈസ്കൂൾ വിദ്യാഭ്യാസം പൂർത്തിയാക്കിയ ശേഷം സർവ്വകലാശാലാ പ്രവേശന പരീക്ഷയിൽ പരാജയപ്പെട്ട നാരായണൻ ഒരു വർഷം വീട്ടിൽ വായനയിലും എഴുത്തിലുമായി ചെലവഴിച്ചു.
1926 ൽ ഈ പരീക്ഷ പാസായ അദ്ദേഹം മൈസൂർ മഹാരാജ കോളേജിൽ തുടർ പഠനത്തിന് ചേർന്നു.
ഇവിടെ നാരായണന് ബിരുദം നേടാൻ പതിവിലും ഒരു വർഷം കൂടുതലായി, നാല് വർഷമെടുത്തു.
മൈസൂർ മഹാരാജാസ് കോളേജിൽ നിന്ന് ബി.എ. പാസ്സായ അദ്ദേഹം ബിരുദാനന്തര ബിരുദം (എം.എ.) എടുക്കുന്നതിലൂടെ സാഹിത്യത്തോടുള്ള താത്പര്യം ഇല്ലാതാകുമെന്ന സുഹൃത്തിന്റെ പ്രേരണയാൽ ഹൈസ്കൂൾ അദ്ധ്യാപകനായി ഔദ്യോഗിക ജീവിതം ആരംഭിച്ചുവെങ്കിലും കായികാദ്ധ്യാപകന് പകരക്കാരനായി ജോലി ചെയ്യാൻ വിദ്യാലയത്തിലെ സ്കൂളിലെ പ്രധാനാധ്യാപകൻ ആവശ്യപ്പെട്ടപ്പോൾ  അദ്ദേഹം പ്രതിഷേധസൂചകമായി   അഞ്ചു ദിവസത്തിനു‍ ശേഷം ജോലി രാജി വെച്ച.
ഈ അനുഭവം നാരായണന് തന്റെ ഒരേയൊരു ജീവിതചര്യ സാഹിത്യ രചനയാണെന്ന് മനസ്സിലാക്കിക്കുകയും, വീട്ടിൽത്തന്നെ തുടർന്നുകൊണ്ട് നോവലുകൾ എഴുതാനുള്ള തീരുമാനത്തിലെത്തിക്കുകയും പിന്നീട് സാഹിത്യരചനയിൽ മുഴുകുകയും ചെയ്തു.
ഡവലപ്പ്മെന്റ് ഓഫ് മാരിടൈം ലോസ് ഓഫ് സെവന്റീൻത് സെഞ്ചുറി ഇംഗ്ലണ്ട് എന്ന പുസ്തകത്തിന്റെ അവലോകനമായിരുന്നു അദ്ദേഹത്തിന്റെ ആദ്യം പ്രസിദ്ധീകരിക്കപ്പെട്ട കൃതി.
തുടർന്ന്, ഇംഗ്ലീഷ് പത്രമാസികകൾക്കായി ഇടയ്ക്കിടെ പ്രാദേശിക പ്രതിപത്തിയുള്ള കഥകൾ എഴുതാൻ തുടങ്ങി.
രചനയ്ക്ക് വലിയ പ്രതിഫലം ലഭിച്ചില്ലെങ്കിലും (ആദ്യ വർഷത്തെ വരുമാനം ഒൻപത് രൂപയും പന്ത്രണ്ട് വർഷവുമായിരുന്നു), ലളിത  ജീവിതവും കുറഞ്ഞ ആവശ്യങ്ങളും മാത്രം ഉണ്ടായിരുന്ന അദ്ദേഹത്തെ കുടുംബവും സുഹൃത്തുക്കളും ഒരു പാരമ്പര്യവിരുദ്ധമായ ജോലിയുടെ തിരഞ്ഞെടുപ്പിനെ ബഹുമാനിക്കുകയും പിന്തുണയ്ക്കുകയും ചെയ്തു.
1930 ൽ നാരായണൻ തന്റെ അമ്മാവൻ അവഹേളിക്കുകയും ഒരുകൂട്ടം പ്രസാധകർ നിരസിക്കുകയും ചെയ്ത തന്റെ ആദ്യ നോവലായ ‘സ്വാമി ആൻഡ് ഫ്രണ്ട്സ്’  രചിച്ചു.
ഈ പുസ്തകത്തിലൂടെ നാരായണൻ മാൽഗുഡി എന്ന ഒരു കൽപ്പിത പട്ടണംതന്നെ സൃഷ്ടിച്ചു.
1933 ൽ കോയമ്പത്തൂരിലുള്ള തന്റെ സഹോദരിയുടെ വീട്ടിൽ അവധിക്കാലം ചിലവഴിക്കുന്നതിനിടെ നാരായണൻ സമീപവാസിയായ 15 വയസുള്ള രാജമിനെ കണ്ടുമുട്ടുകയും പ്രണയത്തിലാകുകയും ചെയ്തു.
ജ്യോതിഷപരവും സാമ്പത്തികവുമായ നിരവധി തടസ്സങ്ങൾക്കിടയിലും നാരായണൻ പെൺകുട്ടിയുടെ പിതാവിന്റെ അനുമതി നേടുകയും അവരെ വിവാഹം കഴിക്കുകയും ചെയ്തു.
വിവാഹത്തെത്തുടർന്ന്, ബ്രാഹ്മണരല്ലാത്തവരുടെ അവകാശങ്ങൾക്കായി പോരാടുന്ന മദ്രാസ് ആസ്ഥാനമായുള്ള ദി ജസ്റ്റിസ് എന്ന പത്രത്തിന്റെ റിപ്പോർട്ടറായി നാരായണൻ മാറി.
ഒരു ബ്രാഹ്മണ അയ്യരായ നാരായണൻ തങ്ങളോടൊപ്പം ചേർന്നതിൽ പ്രസാധകർ ആഹ്ളാദ പുളകിതരായി.
ഈ ജോലി അദ്ദേഹത്തെ വൈവിധ്യമാർന്ന ആളുകളുമായും അവരുടെ പ്രശ്നങ്ങളുമായും ബന്ധപ്പെടുത്തുന്നതിൽ സഹായിച്ചു.
നേരത്തെ, നാരായണൻ സ്വാമി ആന്റ് ഫ്രണ്ട്സ് എന്ന തന്റെ ആദ്യ കൃതിയുടെ കൈയെഴുത്തുപ്രതി ഓക്സ്ഫോർഡിലെ ഒരു സുഹൃത്തിന് അയച്ചിരുന്നു.
ഈ സമയത്ത് സുഹൃത്ത് ഈ കൈയ്യെഴുത്തുപ്രതി ഗ്രഹാം ഗ്രീൻ എന്ന ഇംഗ്ലീഷ് സാഹിത്യകാരനെ കാണിച്ചുകൊടുത്തു.
ഗ്രീൻ ഈ പുസ്തകം തന്റെ പ്രസാധകന് ശുപാർശ ചെയ്യുകയും ഒടുവിൽ അത് 1935 ൽ പ്രസിദ്ധീകരിക്കപ്പെടുകയും ചെയ്തു.
ഇംഗ്ലീഷ് സംസാരിക്കുന്ന വായനക്കാർക്കിടിയിൽ കൂടുതൽ സ്വീകാര്യനാകുന്നതിനായി അദ്ദേഹത്തിന്റെ പേര് ചുരുക്കണമെന്ന് ഗ്രീൻ നാരായണനെ ഉപദേശിക്കുകയും ചെയ്തു.
അർദ്ധ ആത്മകഥാപരമായ ഈ പുസ്തകം അദ്ദേഹത്തിന്റെ കുട്ടിക്കാലം മുതലുള്ള നിരവധി സംഭവങ്ങളെ അടിസ്ഥാനമാക്കി രചിച്ചതായിരുന്നു.
പുസ്തകം മികച്ച അവലോകനങ്ങൾ നേടിയെങ്കിലും വിൽപ്പന കുറവായിരുന്നു.
കോളേജിലെ അദ്ദേഹത്തിന്റെ അനുഭവങ്ങളിൽ നിന്ന് പ്രചോദനം ഉൾക്കൊണ്ട് രചിക്കപ്പെട്ട  നാരായണന്റെ അടുത്ത നോവലായ ദി ബാച്ചിലർ ഓഫ് ആർട്സ് (1937) ഒരു നിഷേധിയായ കൌമാരക്കാരൻ നന്നായി പെരുമാറുന്ന മുതിർന്നയാളിലേക്ക് കൂടുമാറുന്ന കഥയാണ് കൈകാര്യം ചെയ്തത്.
വീണ്ടും ഗ്രീന്റെ ശുപാർശപ്രകാരം ഇത് മറ്റൊരു പ്രസാധകനാണ് പുറത്തിറക്കിയത്.
അദ്ദേഹത്തിന്റെ മൂന്നാമത്തെ നോവൽ ദി ഡാർക്ക് റൂം (1938) പുരുഷനെ ഹിംസകനും സ്ത്രീയെ വിവാഹമെന്ന കൂട്ടിലകപ്പെട്ട ഇരയായും കാണിക്കുന്ന ഗാർഹിക സ്വരച്ചേർച്ചയില്ലായ്മയെന്ന വിഷയം കൈകാര്യ ചെയ്തു.
ഇതും മറ്റൊരു പ്രസാധകനാൽ പ്രസിദ്ധീകരിക്കപ്പെടുകയും മികച്ച അവലോകനങ്ങൾ ലഭിക്കുകയും ചെയ്തു.
1937 ൽ നാരായണന്റെ പിതാവ് മരണമടയുകയും യാതൊരു ധനാഗമ മാർഗ്ഗമില്ലാത്തിതിനാൽ മൈസൂർ സർക്കാരിൽ നിന്ന് ഒരു കമ്മീഷൻ സ്വീകരിക്കാൻ നാരായണൻ നിർബന്ധിതനായിത്തീരുകയും ചെയ്തു.
തന്റെ ആദ്യ മൂന്ന് പുസ്തകങ്ങളിൽ നാരായണൻ സാമൂഹികമായി സ്വീകരിക്കപ്പെട്ട ചില സമ്പ്രദായങ്ങളിലെ പ്രശ്നങ്ങൾ ഉയർത്തിക്കാട്ടുന്നു.
ആദ്യ പുസ്തകത്തിൽ നാരായണൻ വിദ്യാർത്ഥികളുടെ ദുരവസ്ഥ, ക്ലാസ് മുറിയിലെ ചൂരലടി അനുബന്ധമായുള്ള നാണക്കേട് എന്നിവയിൽ കേന്ദ്രീകരിക്കുന്നു.
ഹൈന്ദവ വിവാഹങ്ങളിലെ ജാതകപ്പൊരുത്തവും വധുവിനും വധുവിനും ഇതിനാൽ വന്നു ഭവിക്കുന്ന വൈകാരിക ദുരിതവും രണ്ടാമത്തെ പുസ്തകത്തിൽ ഉൾപ്പെടുത്തിയിയപ്പോൾ മൂന്നാമത്തെ പുസ്തകത്തിൽ, ഭാര്യാ ഭർതൃ ബന്ധത്തിലെ അസ്വസ്ഥതകളെ വ്യക്തമാക്കുന്നു.
അദ്ദേഹത്തിന്റെ പത്നി രാജം 1939 ൽ ടൈഫോയ്ഡ് ബാധിച്ചതിനേത്തുടർന്ന് മരിച്ചു.
പത്നിയുടെ മരണം നാരായണനെ വല്ലാതെ ഉലയ്ക്കുകയും അദ്ദേഹം വളരെക്കാലം വിഷാദാവസ്ഥയിലായിരിക്കുകയും ചെയ്തു.
ജീവിതത്തിൽ ഒരിക്കലും പുനർവിവാഹം ചെയ്തിട്ടില്ലാത്ത അദ്ദേഹം കേവലം മൂന്ന് വയസ്സ് മാത്രം പ്രായമുള്ള തന്റെ മകൾ ഹേമയെക്കുറിച്ച് ആശങ്കാകുലനായിരുന്നു.
വിരഹം അദ്ദേഹത്തിന്റെ ജീവിതത്തിൽ കാര്യമായ മാറ്റം വരുത്തുകയും, അടുത്ത നോവലായ ദ ഇംഗ്ലീഷ് ടീച്ചറിന് പിന്നിലെ പ്രചോദനമായി മാറുകയും ചെയ്തു.
അദ്ദേഹത്തിന്റെ ആദ്യ രണ്ട് പുസ്തകങ്ങളെപ്പോലെ ഈ പുസ്തകം കൂടുതൽ ആത്മകഥാപരമായിരിക്കുകയും സ്വാമി ആന്റ് ഫ്രണ്ട്സ് , ദി ബാച്ചിലർ ഓഫ് ആർട്സ് എന്നീ നോവലുകളെ പിന്തുടർന്ന് അപ്രതീക്ഷിതവും പ്രമേയപരമായി സാദൃശ്യമുള്ളതുമായ ഒരു നോവൽത്രയം പൂർത്തിയാക്കുകയും ചെയ്തു.
തുടർന്നുള്ള അഭിമുഖങ്ങളിൽ, ദ ഇംഗ്ലീഷ് ടീച്ചർ എന്ന നോവൽ തികച്ചും ആത്മകഥാപരമായിരുന്നുവെന്ന് സമ്മതിക്കുന്ന നാരായണൻ, കഥാപാത്രങ്ങളുടെ പേരുകളും മാൽഗുഡിയിലെ പശ്ചാത്തല മാറ്റങ്ങളും വ്യത്യസ്ഥമാണെന്നിരിക്കിലും പുസ്തകത്തിൽ പ്രതിപാദിച്ച വികാരങ്ങൾ പത്നിയുടെ മരണസമയത്തുള്ള തന്റെതന്നെ ജീവിതത്തിന്റെ പ്രതിഫലനമായിരുന്നുവെന്നും വിശദീകരിക്കുന്നു.
അദ്ദേഹത്തിന്റെ ചില വിജയങ്ങളുടെ പിന്തുണയിൽ1940 ൽ ഇന്ത്യൻ തോട്ട് എന്ന പേരിൽ ഒരു വാർത്താപത്രിക നടത്തിക്കൊണ്ടുപോകുവാൻ  നാരായണൻ ശ്രമിച്ചു.
ഒരു കാർ വ്യാപാരിയായിരുന്ന അദ്ദേഹത്തിന്റെ അമ്മാവന്റെ സഹായത്തോടെ മദ്രാസ് നഗരത്തിൽ മാത്രം ഏതാണ്ട് ആയിരത്തിലധികം വരിക്കാരെ നേടാൻ നാരായണന് കഴിഞ്ഞു.
എന്നിരുന്നാലും, ഇത് കൈകാര്യം ചെയ്യാനുള്ള നാരായണന്റെ കഴിവില്ലായ്മ കാരണം അധികകാലം നീണ്ടുനിൽക്കാതെയിരുന്ന ഈ സംരംഭം ഒരു വർഷത്തിനുള്ളിൽ പ്രസിദ്ധീകരണം നിർത്തിവച്ചു.
അദ്ദേഹത്തിന്റെ ആദ്യത്തെ ചെറുകഥാ സമാഹാരമായ മാൽഗുഡി ഡെയ്‌സ് 1942 നവംബറിലും ഇതിനെ പിന്തുടർന്ന് 1945 ൽ ദ ഇംഗ്ലീഷ് ടീച്ചറും പ്രസിദ്ധീകരിക്കപ്പെട്ടു.
ഇതിനിടയിൽ, യുദ്ധ സംബന്ധമായി ഇംഗ്ലണ്ടുമായുള്ള ബന്ധം വിശ്ചേദിപ്പക്കപ്പെട്ടതിനാൽ  നാരായണൻ സ്വന്തമായി ഒരു പ്രസിദ്ധീകരണ കമ്പനി ആരംഭിക്കുകയും ഇതിന് വീണ്ടും ഇന്ത്യൻ തോട്ട് പബ്ലിക്കേഷൻസ് എന്ന് പേരിടുകയും ചെയ്തു.
വിജയകരമായിരുന്നതും  ഇപ്പോഴും സജീവമായിരിക്കുകയും ചെയ്യുന്ന ഈ പ്രസിദ്ധീകരണക്കമ്പനി നിലവിൽ അദ്ദേഹത്തിന്റെ ചെറുമകളുടെ ഉടമസ്ഥതയിലാണ്.
താമസിയാതെ, ന്യൂയോർക്ക് മുതൽ മോസ്കോ വരെയുള്ള വായനക്കാരുടെ എണ്ണം വർദ്ധിച്ചതോടെ നാരായണന്റെ പുസ്തകങ്ങൾ നന്നായി വിറ്റഴിക്കപ്പെടാൻ തുടങ്ങുകയും 1948 ൽ മൈസൂറിന്റെ പ്രാന്തപ്രദേശത്ത് അദ്ദേഹം സ്വന്തമായി ഒരു ഭവനം നിർമ്മിക്കാൻ തുടങ്ങുകയും ചെയ്തു.
ഈ വീട് 1953-ലാണ് പൂർത്തിയായത്.
ഇക്കാലയളവിൽ, ജെമിനി സ്റ്റുഡിയോ ചിത്രമായ മിസ് മാലിനിയ്ക്കുവേണ്ട് (1947) നാരായണൻ കഥയെഴുതുകയും അത് ഫലപ്രാപ്തിയിലെത്തിയ ഒരു സിനിമയ്ക്കായി അദ്ദേഹം എഴുതിയ ഒരേയൊരു കഥയായി ഇത് തുടരുകയും ചെയ്യുന്നു.
94-ആം വയസ്സുവരെ നാരായൺ ജീവിച്ചിരുന്നു.
87-ആം വയസ്സുവരെ - അൻപതു വർഷത്തിലേറെ, ആർ.കെ. നാരായണൻ സർഗ്ഗരചന തുടർന്നു.
പതിനാലു നോവലുകൾ , അഞ്ച് വാല്യങ്ങളിലുള്ള ചെറുകഥകൾ , അനവധി യാത്രാവിവരണങ്ങൾ , ഗദ്യേതര സാഹിത്യത്തിന്റെ ശേഖരങ്ങൾ, ഇന്ത്യൻ ഇതിഹാസങ്ങളുടെ ചുരുക്കിയ ഇംഗ്ലീഷ് തർജ്ജമ, മൈ ഡേയ്സ് എന്ന ഓർമ്മക്കുറിപ്പ് എന്നിവ ആർ.കെ. നാരായൺ രചിച്ചു.
നിരവധി തവണ നോബൽ സമ്മാനം നൽകുന്നതിനായുള്ള പട്ടികയിൽ നാരായൺ‍ ഇടം നേടിയിട്ടുണ്ടെങ്കിലും നോബൽ സമ്മാനം ഒരിക്കലും ലഭിച്ചിരുന്നില്ല.
നോബൽ സമ്മാന സമിതി നാരായണിന്റെ കൃതികളെ അവഗണിച്ചതായും സാഹിത്യവൃത്തങ്ങളിൽ സംസാരമുണ്ട്.
(വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/RSS_(disambiguation)
എസ്സ് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
(സംഘടന) - ഭാരതത്തിന്റെ  സംഘടന ആർ.എസ്സ്.
എസ്സ് (ഫയൽ ഫോർമാറ്റ്) - ഒരു ഫയൽ ഫോർമാറ്റ് ആർ.എസ്സ്.
എസ്സ് (സമൂഹം) - റോയൽ സ്റ്റാറ്റിസ്റ്റിക്കൽ സൊസൈറ്റി.
എസ്സ് (കണക്ക്) - റൂട്ട് സം സ്ക്വയർ - Root Sum Square ആർ.എസ്സ്.
എസ്സ് (ഇന്റർനെറ്റ്) - റിച്ച് സൈറ്റ് സമ്മറി - Rich Site Summary ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ആർ.എസ്.എ. അൽഗൊരിതം ഇംഗ്ലീഷ് വിലാസം https://ml.wikipedia.org/wiki/RSA_(algorithm)
ഒരു പബ്ലിക് കീ ക്രിപ്റ്റോഗ്രഫി അൽഗൊരിതമാണ് ആർ.എസ്.എ. അൽഗൊരിതം .
ഇതുണ്ടാക്കിയത് റോൺ റിവസ്റ്റ് (Ron Rivest), അഡി ഷമീർ (Adi Shamir), ലെനാർഡ് അഡ്ല്മാൻ (Leonard Adleman) എന്നിവരാണ്.
ഇവരുടെ പേരുകളുടെ ആദ്യാക്ഷരങ്ങളിൽ നിന്നാണ് ഈ അൽഗൊരിതത്തിന് അർ.
ഏസ്.
ഏ (RSA) എന്ന പേര് വന്നത്.
വലിയ സംഖ്യകളുടെ ഘടകങ്ങൾ കണ്ടെത്തുന്നത് അത്ര എളുപ്പമല്ല എന്നതാണ് ഈ അൽഗൊരിതത്തിന്റെ കേന്ദ്രതത്ത്വം.
ഏത് പബ്ലിക് കീ എൻക്രിപ്ഷൻ രീതിയിലേതും പോലെ ഇവിടെയും ഒരു പബ്ലിക് കീയും ഒരു പ്രൈവറ്റ് കീയുമുണ്ടാകും.
പബ്ലിക് കീ രണ്ട് അഭാജ്യസംഖ്യകളുടെ ഗുണനഫലവും (n) ഒരു എൻക്രിപ്ഷൻ ഘാതവും (e) ചേർന്ന ക്രമജോഡിയായിരിക്കും (n,e).
n ഉം ഡീക്രിപ്ഷൻ ഘാതമായ d യും ചേർന്ന ക്രമജോഡിയായ (n,d) ആണ് പ്രൈവറ്റ് കീ.
RSA അൽഗോരിതം മൂന്ന് പ്രക്രിയകൾ അടങ്ങുന്നു കീ ഉത്പാദനം,എൻക്രിപ്ഷൻ,ഡീക്രിപ്ഷൻ.
കീ ഉല്പാദനം രണ്ട് അഭാജ്യസംഖ്യകൾ (p,q) എടുക്കുക.
p= 29 ഉം q = 31 ഉം ആണെന്ന് വയ്ക്കുക ഇവയുടെ ഗുണനഫലമാണ് പബ്ലിക് കീയുടെ ഒരു ഭാഗമായ n. n = p * q = 29 * 31 =  899 n ന്റെ ടോഷ്യന്റ് ഫലനമായ φ(n) കണ്ടെത്തുക.
φ(n) = φ(899) = φ(29*31) = 28*30 = 840 എൻക്രിപ്ഷൻ ഘാതമായ e തിരഞ്ഞെടുക്കുക.
e തിരഞ്ഞെടുക്കുമ്പോൾ രണ്ട് കാര്യങ്ങൾ ഉറപ്പുവരുത്തേണ്ടതുണ്ട്.
1 e φ(n) ആയിരിക്കണം.
e,φ(n) എന്നിവ സഹ-അഭാജ്യമായിരിക്കുകയും വേണം.
ഉദാഹരണമായി, e=11 എന്നെടുക്കാം.
11 ന്റെയും 840 ന്റെയും ഉത്തമ സാധാരണ ഘടകം 1 ആയതിനാൽ അവ സഹ-അഭാജ്യമാണ് U ϕ ( n ) {\displaystyle U_{\phi (n)}} എന്ന ഗ്രൂപ്പിൽ e യുടെ വിപരീത അംഗമായ d ആണ് ഡീക്രിപ്ഷൻ ഘാതം.
അതായത് e * d ≡ 1 (mod φ(n)) ആയിരിക്കണം.
d, e എന്നിവയുടെ ഗുണനഫലത്തെ φ(n) കൊണ്ട് ഹരിച്ചാൽ ശിഷ്ടം 1 ലഭിക്കണം എന്നർത്ഥം.
യൂക്ലിഡിന്റെ എക്സ്റ്റെൻഡഡ് അൽഗൊരിതം ഉപയോഗിച്ചാൽ d കണ്ടുപിടിക്കാം.
ഇവിടെ d = 611 എന്ന് ലഭിക്കുന്നു (611 * 11 = 6721 ≡ 1 mod 840) അതായത്, പബ്ലിക് കീ (899,11) ആണെന്നും പ്രൈവറ്റ് കീ (899,611) ആണെന്നും ലഭിക്കുന്നു.
ഇനി ഇത് വച്ച് എങ്ങനെ എൻക്രിപ്ഷൻ ചെയ്യുന്നു എന്ന് നോക്കാം.
ഉദാഹരണത്തിന് ഒരു കമ്പ്യൂട്ടറിൽ നിന്ന് മറ്റൊരു കമ്പ്യൂട്ടറിലേക്ക് "A" എന്ന അക്ഷരം എൻക്രിപ്റ്റ് ചെയ്ത് അയക്കണമെന്ന് വച്ചോ.
ഇതിന്റെ ASCII വാല്യു  (ഡെസിമൽ) 65 ആണ്.
65 e mod n  = 65 11 mod 899 = 168   (11 എൻക്രിപ്ഷൻ ഘാതവും, 899  പബ്ലിക് കീയിലെ മോഡ്യുലസുമാണെന്നോർക്കുക)
65 നെ എൻക്രിപ്റ്റ് ചെയ്തതിന്റെ ഫലമായ 168 ആണ് മറ്റേ കമ്പ്യൂട്ടറിലോട്ട്  അയക്കുക.
ഡീക്രിപ്ഷൻ
സ്ന്ദേശം ലഭിക്കുന്ന കമ്പ്യൂട്ടർ 168 നെ ഇപ്രകാരം ഡീക്രിപ്റ്റ് ചെയ്യുന്നു.
168 d mod n = 168 611 mod 899  = 65 ( 611 നമ്മുടെ ഡീക്രിപ്ഷൻ ഘാതവും , 899 പബ്ലിക് കീയും ആണെന്നോർക്കുക) സുരക്ഷ
ഈ സന്ദേശത്തെ മറ്റേതെങ്കിലും തല്പരകക്ഷിക്ക് (ഉദാ : ഗവണ്മെന്റ് ഇന്റലിജൻസ് ഏജൻസികൾ) പൊളിച്ച് (break) മെസ്സേജ് എന്തെന്ന് മനസ്സിലാക്കണമെങ്കിൽ പബ്ലിൿ കീയായ  899 യിൽ നിന്ന് അതിന്റെ ഫാക്റ്ററുകളായ ആ രണ്ട് അഭാജ്യസംഖ്യകൾ കിട്ടണം.
ഇതിന് ഒരു മാർഗ്ഗമാണ് ബ്രൂട്ട് ഫോഴ്സ്  ആക്രമണം .
എന്നാൽ ബ്രൂട്ട് ഫോഴ്സ് ആക്രമണങ്ങൾ വലിയ സംഖ്യകൾക്ക് വളരെ സമയമെടുക്കുന്നവയാണ്.
കൂടുതൽ കാര്യക്ഷമമായ ഗൂഢശാസ്ത്രആക്രമണങ്ങളും ഉണ്ടെങ്കിലും ഇന്നത്തെ നിലയിൽ 1000 ബിറ്റുകൾക്ക് മുകളിലുള്ള, നല്ല രീതിയിൽ തിരഞ്ഞെടുക്കപ്പെട്ട ആർ.എസ്.എ. കീകൾ ക്രാക്ക് ചെയ്യുന്നത് അസാധ്യമെന്നുതന്നെ പറയാം.
ആർ.എൽ.വി. രാമകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/R.
L.V._Ramakrishnan
കേരളീയനായ നർത്തകനും ചലച്ചിത്ര അഭിനേതാവുമാണ് ഡോ. ആർ.എൽ.വി. രാമകൃഷ്ണൻ.
2001 ൽ എം.ജി യൂണിവേഴ്സിറ്റി കലാപ്രതിഭയായിരുന്നു.
മോഹിനിയാട്ടത്തിൽ ഡിപ്ലോമയും പോസ്റ്റ് ഡിപ്ലോമയും നേടിയിട്ടുള്ള രാമകൃഷ്ണൻ കേരളകലാമണ്ഡലത്തിൽ നിന്ന് എം.ഫിലും പി.എച്ച്.ഡിയും ചെയ്തു.
മോഹിനിയാട്ടത്തിലെ ഗവേഷണത്തിനായിരുന്നു ഡോക്ടറേറ്റ്.
ചാലക്കുടിയിൽ കലാഭവൻ മണി തുടങ്ങിവെച്ച കലാഗൃഹത്തിലെ പ്രധാന അദ്ധ്യാപകനും കാലടി സംസ്കൃത സർവ്വകലാശാലയിൽ ഗസ്റ്റ് ലക്ച്വററായും പ്രവർത്തിച്ചു.
താമരക്കുന്നിലെ ഭദ്രപുരാണം, തീറ്റ റപ്പായി, മസനഗുഡിയിലെ മന്നാഡിയാർ, സീബ്രാവരകൾ തുടങ്ങിയവയാണ് അഭിനയിച്ച ചിത്രങ്ങൾ.
കലാഭവൻ മണിയുടെ സഹോദരനാണ്.
കേരള സംഗീതനാടക അക്കാദമിയുടെ ഓൺലൈൻ നൃത്തോത്സവം പരിപാടിയിൽ മോഹിനിയാട്ടം അവതരിപ്പിക്കാൻ ഡോ. ആർ.എൽ.വി രാമകൃഷ്ണന് അവസരം നിഷേധിച്ച സംഭവം വിവാദമായി.
അകിൽ (Aquilaria malaccensis) ഇംഗ്ലീഷ് വിലാസം https://ml.wikipedia.org/wiki/Aquilaria_malaccensis
ആയുർവേദത്തിലെ ഒരു ഔഷധ സസ്യമാണ്‌ അകിൽ (Aquilaria malaccensis).
ഇത് ഹിന്ദിയിൽ अगर എന്നും ആംഗലേയ നാമം Eagle Wood , Agarwood എന്നും അറബിയിൽ ഊദ് (عود هندي) എന്നും ഇത് അറിയപ്പെടുന്നു.
ഗ്രീക്കിൽ അലോ(Aloe) എന്നും ഹിബ്രുവിൽ അഹോലിം(Ahalim) എന്നും അറിയപ്പെടുന്നു.
അകിൽ പലതരത്തിൽ കാണപ്പെടുന്നു എങ്കിലും, സാധാരണയായി കറുത്ത അകിലാണ്‌ ഔഷധങ്ങൾക്കായി കൂടുതലായും ഉപയോഗിക്കുന്നത്.
ഇത് കൂടൂതലായും ത്വക്ക് രോഗങ്ങളുടെ ശമനത്തിനായും വാതത്തിന്റേയും കഫത്തിന്റേയും ദേഷങ്ങൾ അകറ്റുന്നതിനായി ഔഷധമായി ഉപയോഗിക്കുന്നു.
കൂടാതെ നേത്രരോഗങ്ങൾക്കും കർണ്ണരോഗങ്ങൾക്കും സാധാരണ ഉപയോഗിക്കുന്നു സവിശേഷതകൾ Aquilaria tree showing darker agarwood.
Poachers had scraped off the bark to allow the tree to be come infected by the ascomycetous mold.
അകിൽ പലതരമുണ്ട്.
അതിൽ കറുത്ത അകിലിനാണ് ഗുണം കൂടുതൽ.
ഉഷ്ണവീര്യമാണ്.
കയ്പും എരിവും കലർന്ന രസം.
കറുത്ത അകിൽ വെള്ളത്തിലിട്ടാൽ ലോഹമെന്നപോലെ താണുപോകും.
ഭൂട്ടാനിലും ഇന്ത്യയിൽ ഹിമാലയ പ്രദേശങ്ങളിലും ആസ്സാമിലും കേരളത്തിന്റെ ചില ഭാഗങ്ങളിൽ , പ്രത്യേകിച്ച് മലബാർ പ്രദേശങ്ങളിലും സാധാരണ കാണപ്പെടുന്നു.
കേരളത്തിൽ കണ്ടുവരുന്ന പ്രധാന ഇനം വെള്ളകിൽ-ഡൈസോക്സിലം മലബാറിക്കം (Dysoxylum malabaricum) എന്ന് അറിയപ്പെടുന്നു.
ഇത് വളരെ വലിയ മരമായി വളരുന്ന ഒരു സസ്യമായി കാണപ്പെടുന്നു.
വർഷം മുഴുവൻ പൂക്കൾ ഉണ്ടാവുകയും കായ്ക്കുകയും ചെയ്യുന്ന ഈ മരത്തിൽ കാലപ്പഴക്കം മൂലം കാതൽ ഉണ്ടാവുകയും ചെയ്യുന്നു.
ഇതിന്റെ കാതലിന്‌ ചെറിയ തോതിൽ തേനിന്റേയും ചന്ദനത്തിന്റേയും സുഗന്ധമായിരിക്കും ഉണ്ടാവുക .
ശാഖകൾ കനം കുറഞ്ഞ് കാണാപ്പെടുന്ന ഇവയുടെ ഇലയ്ക്ക് ഏകദേശം 3"(മൂന്ന് ഇഞ്ച്) വീതിയുണ്ടാവും.
കൂടാതെ പൂവിനും കായകൾക്കും വെളുത്ത നിറവും ആയിരിക്കും.
അകിൽ ഗന്ധവർഗത്തിൽപ്പെട്ട ദ്രവ്യമായിട്ടാണ് ആയുർവേദത്തിൽ കണക്കാക്കുന്നത്.
രസാദി ഗുണങ്ങൾ രസം			:കയ്പ്, എരുവ് ഗുണം		:ലഘു, രൂക്ഷം, തീക്ഷ്ണം വീര്യം			:ഉഷ്ണം വിപാകം		:കടു ഔഷധയോഗ്യ ഭാഗം
തടി, എണ്ണ ഔഷധം
തടിയും എണ്ണയുമാണ്‌ പ്രധാന ഔഷധങ്ങൾ.
അകിൽ മരത്തിൽ നിന്നും ഉത്പാദിപ്പിക്കുന്ന എണ്ണ വൃണം , വിഷം , കുഷ്ഠം , ചൊറി എന്നീ അസുഖങ്ങൾക്കെതിരെയുള്ള ഔഷധമായി ആയുർവേദ ചികിത്സയിൽ ‍ ഉപയോഗിക്കുന്നു .
കൂടാതെ അരിമ്പാറ , ആണിരോഗം തുടങ്ങിയസുഖങ്ങൾക്ക് പൊൻകാരം അകിലിന്റെ എണ്ണ ചേർത്ത് ചാലിച്ച് പുരട്ടുന്നു .
ഇതിന്റെ തടിച്ചീളുകളും തടിപൊടിച്ചെടുത്ത ചൂർണവും സുഗന്ധ ധൂപനത്തിന് ഉപയോഗിച്ചുവരുന്നു.
ഈ ധൂപനം വ്രണരോപണത്തിനും അന്തരീക്ഷത്തിലുള്ള അണുക്കളെ നശിപ്പിക്കുന്നതിനും സഹായകമാണ്.
കൂടാതെ തകരയുടെ വേര്‌ അകിലെണ്ണയിൽ അരച്ച് നെറ്റിയിൽ തേച്ചുപിടിപ്പിച്ചാൽ തലവേദന മാറുന്നതായി ആയുർവേദത്തിൽ പറയുന്നു .
സുഗന്ധലേപനം
അറബികൾക്ക് ഏറ്റവും പ്രിയം നിറഞ്ഞ സുഗന്ധലേപനമാണ് ഊദ്.
മരത്തടി, കൊള്ളി എന്നാണ് ഊദ് എന്ന വാക്കിനർഥം.
അകിൽ ഉൾപ്പെടുന്നതും ഊദിനെയാണ്.
കമ്പോഡിയ, ഇന്ത്യയിലെ ആസാം എന്നിവിടങ്ങളിൽ ഊദ് സമൃദ്ധമായി ഉത്പാദിപ്പിക്കുന്നത്.
ഏകദേശം 20 വർഷത്തോളം വളർച്ചയെത്തിയ അകിൽ മരത്തിന്റെ ചില ശാഖകളിൽ ഒരുതരം ഫംഗസ് രോഗം പിടിപെടുകയും രോഗം ബാധിച്ച ശാഖ ക്രമേണ കറുക്കുകയും സുഗന്ധവാഹിയായി തീരുകയും ചെയ്യുന്നു.
ഇതിൽ സുഗന്ധം തങ്ങിനില്ക്കുന്ന കറ ആൽക്കഹോളിക സ്വേദനത്തിന് വിധേയമാകുമ്പോൾ ബാഷ്പശീലമുള്ള തൈലം ലഭിക്കുന്നു.
ഈ തൈലം അഗർ അഥവാ അഗർ അത്തർ എന്നപേരിൽ അറിയപ്പെടുന്നു.
അഗർ എന്ന സുഗന്ധതൈലം ലഭിക്കുന്നതിനാലാണ് ഈ വൃക്ഷത്തിന് അഗർ എന്ന പേര് സിദ്ധിച്ചത്.
ഈ തൈലം സുഗന്ധ ലേപനങ്ങളിൽ ചേർക്കാറുണ്ട്.
ഊദും ഊദിന്റെ അത്തറും എന്ന പേരിൽ ഇത് പ്രസിദ്ധമാണ്.
അകിൽകൂട്ട്
അകിൽ ഉൾക്കൊള്ളുന്ന സുഗന്ധദ്രവ്യങ്ങളുടെ ചേരുവ അകിൽ കൂട്ട് എന്നാണ് അറിയപ്പെടുന്നത്.
അകിൽ, ചന്ദനം, കർപ്പൂരം, ഏലം, തേൻ മുതലായവയാണ് ഇതിൽ ഉൾപ്പെടുന്നത്.
അകിൽ മണിയറകളിലും ഗൃഹപ്രവേശന വേളളിലും മയ്യിത്തിന്റെ അടുത്തും മറ്റും അകിൽ കൂട്ട് ഉപയോഗിക്കുന്ന സമ്പ്രദായം പണ്ട് മുതൽക്കു തന്നെ മലയാളി മുസ്ലിംകളിൽ ഉണ്ടായിരുന്നു.
ഉലുവാൻ പുതക്കുക എന്നും ഇതറിയപ്പെടുന്നു.
കുന്തിരിക്കവും സാമ്പ്രാണിയുമെല്ലാം ഉലുവാൻ കൂട്ടിൽ ഉപയോഗിക്കാറുണ്ട്.
ഇത് പുകക്കാൻ പ്രത്യേകം പാത്രവും ഉണ്ടായിരിക്കും.
കേരളത്തിൽ കരിന്താളി എന്ന പേരിൽ അറിയുന്ന, എബനേസിയ (Ebenaceae) സസ്യകുടുംബത്തിൽപ്പെടുന്ന ഡയോസ്പിറസ് എബെനം (Diospirus ebenum) എന്ന വൃക്ഷത്തിന്റെ ചെറുകഷണങ്ങളെ കാരകിൽ എന്ന പേരിൽ കമ്പോളത്തിൽ വിപണനം ചെയ്യുന്നുണ്ട്.
എന്നാൽ ഇത് യഥാർഥ അകിലല്ല.
മിലിയേസി സസ്യകുടുംബത്തിൽപെടുന്നതും ഡൈസോക്സിലം മലബാറിക്കം (Dysoxylum Malabaricum) എന്ന ശാ.
അറിയപ്പെടുന്നതുമായ വൃക്ഷമാണ് പൊതുവേ വെള്ളകിൽ എന്ന പേരിൽ അറിയപ്പെടുന്നത്.
ആയുർവേദ വിധിപ്രകാരം കയ്പ്, എരിവ് എന്നീ രസങ്ങളോടുകൂടിയതും, ലഘു, രൂക്ഷ, തീക്ഷ്ണ ഗുണങ്ങളുള്ളതും ഉഷ്ണ വീര്യത്തോടുകൂടിയതുമായ ഔഷധമാണ് യഥാർഥ അകിൽ.
ഇതിന്റെ എണ്ണയും, തടിയും, ആമവാതം, സന്ധിവാതം, വ്രണം, വാതരക്തം, എന്നീ രോഗങ്ങൾക്ക് ഔഷധമായി ഉപയോഗിക്കുന്നു.
അകിൽ പൊടിച്ച് തേനിൽ ചാലിച്ചു കഴിച്ചാൽ ഇക്കിൾ ശമിക്കും.
അകിൽ, കടുക്, ഗുഗ്ഗുലു, ഗന്ധകം ഇവ ഒന്നിച്ചു ചേർത്തു പുകച്ച പുക ഏറ്റാൽ വ്രണം കരിയുകയും അന്തരീക്ഷത്തിലുള്ള രോഗാണുക്കൾ നശിക്കുകയും ചെയ്യും.
The following species of Aquilaria produce agarwood: Aquilaria khasiana , found in India Aquilaria apiculina , found in Philippines Aquilaria baillonil , found in Thailand and Cambodia Aquilaria baneonsis , found in Vietnam Aquilaria beccarain , found in Indonesia Aquilaria brachyantha , found in Malaysia Aquilaria crassna found in Cambodia , Malaysia , Thailand, and Vietnam Aquilaria cumingiana , found in Indonesia and Malaysia Aquilaria filaria , found in China Aquilaria grandiflora , found in China Aquilaria hilata , found in Indonesia and Malaysia Aquilaria malaccensis , found in Malaysia, Thailand, and India Aquilaria microcapa , found in Indonesia and Malaysia Aquilaria rostrata , found in Malaysia Aquilaria sinensis , found in China Aquilaria subintegra , found in Thailand ചിത്രശാല ഊദ്, തൃശ്ശൂരിൽ അവലംബം പുറത്തേക്കുള്ള കണ്ണികൾ Aquilaria malaccensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Aquilaria malaccensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Etymology of agarwood and aloe Archived 2011-04-24 at the Wayback Machine .
, photographs of the resin, agarwood and aquilaria Article by David Oller Kyozaburo Nakata Archived 2012-10-16 at the Wayback Machine .
Interesting article that describes the challenge of sourcing agarwood.
Archived 2007-06-06 at the Wayback Machine .
Hong Kong herbarium factsheet of Aquilaria sinensis Archived 2005-08-13 at the Wayback Machine .
"Sustainable Agarwood Production in Aquilaria Trees" Archived 2021-02-11 at the Wayback Machine .
at the University of Minnesota Rainforest project Archived 2007-04-03 at the Wayback Machine .
CITES , the Convention on International Trade in Endangered Species of Flora and Fauna കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അകിൽ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അകിൽ (Dysoxylum beddomei) ഇംഗ്ലീഷ് വിലാസം https://ml.wikipedia.org/wiki/Dysoxylum_beddomei
പശ്ചിമഘട്ടതദ്ദേശവാസിയായ ഒരു വന്മരമാണ് അകിൽ .
( ശാസ്ത്രീയനാമം : Dysoxylum beddomei ) .
30 മീറ്റർ വരെ ഉയരം വയ്ക്കും.
വംശനാശഭീഷണിയിലുള്ള ഈ വൃക്ഷത്തെ വളരെ കുറഞ്ഞസ്ഥലങ്ങളിലേ കണ്ടെത്തിയിട്ടുള്ളൂ.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും ഔഷധഗുണങ്ങളും ഏതാനും ചിത്രങ്ങളും വിക്കിസ്പീഷിസിൽ Dysoxylum beddomei എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Dysoxylum beddomei എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അകിൽ (വിവക്ഷകൾ) Aquilaria Aquilaria ഇംഗ്ലീഷ് വിലാസം https://ml.wikipedia.org/wiki/Akil
അകിൽ എന്ന പേരിൽ പല മരങ്ങളും അറിയപ്പെടുന്നുണ്ട്.
അവയിൽ ചിലവ.
അകിൽ (Aquilaria malaccensis) അകിൽ (Dysoxylum beddomei) ‎അകിൽ (Dysoxylum gotadhora) ചുകന്ന അകിൽ (Aglaia malabarica) ചുവന്നകിൽ (Chukrasia velutina) ചുവന്നകിൽ (Aglaia edulis) ചുവപ്പ്‌ അകിൽ (Acrocarpus fraxinifolius) ചിന്നകിൽ (Lansium anamallayanum) ചിന്ന അകിൽ(Reinwardtiodendron anamalaiense) വെള്ളകിൽ (Dysoxylum malabaricum) ചെറിയ അകിൽ (Aglaia simplicifolia) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അകിലൻ ഇംഗ്ലീഷ് വിലാസം https://ml.wikipedia.org/wiki/Akilan ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പി.വി. അഖിലാണ്ഡം (തമിഴ്:அகிலன்) ഒരു പ്രശസ്ത തമിഴ് സാഹിത്യകാരനാണ്.
അകിലൻ എന്ന തൂലികാ നാമത്തിലാണ് ഇദ്ദേഹം കൂടുതലും അറിയപ്പെടുത്.
1922 ജൂൺ 27 -ന് തമിഴ്നാട്ടിലെ കാരൂറിൽ ജനിച്ചു.
നോവൽ , ചെറുകഥ , സഞ്ചാരസാഹിത്യം , നാടകം , തിരക്കഥ എന്നീ സാഹിത്യ മേഖലകളിലെല്ലാം ഇദ്ദേഹം പ്രവർത്തിച്ചിട്ടുണ്ട്.
ഇദ്ദേഹം ഒരു സ്വാതന്ത്ര്യസമരസേനാനി കൂടിയാണ്.
1963-ൽ ഇദ്ദേഹത്തിന്റെ വേങ്കയിൻ മൈന്ദൻ എന്ന ചരിത്രാധിഷ്ഠിത നോവലിന് കേന്ദ്ര സാഹിത്യ അക്കാദമി പുരസ്കാരം ലഭിച്ചു.
1975-ൽ ചിത്തിര പവൈ എന്ന നോവലിന് ജ്ഞാനപീഠ പുരസ്കാരം ലഭിച്ചു.
ഏകദേശം 45-ഓളം കൃതികൾ ഇദ്ദേഹം രചിച്ചിട്ടുണ്ട്.
ഇന്ത്യൻ ഭാഷകൾക്ക് പുറമേ ഇംഗ്ലീഷ് , ജർമൻ , ചെക്ക് , റഷ്യൻ , പോളിഷ് , ചൈനീസ് , മലായ് തുടങ്ങിയ വിദേശ ഭാഷകളിലേക്കും ഇദ്ദേഹത്തിന്റെ കൃതികൾ തർജ്ജമ ചെയ്യപ്പെട്ടിട്ടുണ്ട്.
കുറിപ്പുകൾ അവലംബം ↑
അകിര സുസുക്കി ഇംഗ്ലീഷ് വിലാസം https://ml.wikipedia.org/wiki/Akira_Suzuki
അകിര സുസുക്കി ( 鈴木 章 , Suzuki Akira , ജനനം സെപ്റ്റംബർ 12 , 1930 ) ഒരു ജപ്പാനീസ് രസതന്ത്രജ്ഞനാണ്.
1979-പുറത്തിറങ്ങിയ സുസുക്കി പ്രക്രിയ എന്നറിയപ്പെടുന്ന അരൈൽ അല്ലെങ്കിൽ വിനൈൽ ബോറോണിക് ആസിഡും അരൈൽ അല്ലെങ്കിൽ വിനൈൽ ബോറോണിക് ഹാലൈഡും തമ്മിലുള്ള ഓർഗാനിക് റിയാക്ഷൻ  പല്ലാഡിയം(0) കോംപ്ലക്സ് ഉപയോഗിച്ച് നിർവ്വഹിച്ചതാണ് ഇദ്ദേഹത്തിന്റെ ആദ്യ പ്രബന്ധം .
പല്ലാഡിയം ഉൽ‌പ്രേരകമാക്കി പ്രവർത്തിപ്പിക്കാവുന്ന ക്രോസ് കപ്ലിങ്ങ് ഓർഗാനിക് സിന്തസിസിന്റെ കണ്ടുപിടിത്തത്തിനു 2010-ലെ നോബൽ സമ്മാനം ഇദ്ദേഹം റിച്ചാർഡ് എഫ്. ഹെക്ക് , ഐച്ചി നെഗീഷി എന്നിവരുമായി ചേർന്ന് പങ്കിട്ടു .
അകിൽ (Dysoxylum gotadhora) ഇംഗ്ലീഷ് വിലാസം https://ml.wikipedia.org/wiki/Dysoxylum_gotadhora ഇംഗ്ലീഷ് വിലാസം https://ml.wikipedia.org/wiki/Dysoxylum_gotadhora
( ശാസ്ത്രീയനാമം : Dysoxylum gotadhora ) .
കാരകിൽ, പുവിൽ അകിൽ എന്നെല്ലാം പേരുകളുണ്ട്.
വംശനാശഭീഷണിയിലുള്ള ഈ മരം ഇപ്പോൾ ആനമലയിലും തിരുവിതാംകൂറിന്റെ ചില ഭാഗങ്ങളിലും മാത്രമേ കാണാനുള്ളൂ.
തടിക്ക് നല്ല ഉറപ്പുണ്ട്.
ചൈനയിലും ഈ മരം ഉണ്ടെന്നു കാണുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും ഒരു ചിത്രം വിക്കിസ്പീഷിസിൽ Dysoxylum gotadhora എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Dysoxylum gotadhora എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അകിര മിയവാക്കി ഇംഗ്ലീഷ് വിലാസം https://ml.wikipedia.org/wiki/Akira_Miyawaki
ജപ്പാൻകാരനായ ഒരു സസ്യശാസ്ത്രജ്ഞനും സസ്യ പരിസ്ഥിതിശാസ്ത്രത്തിൽ വിദഗ്ദ്ധനുമായിരുന്നു അകിര മിയവാക്കി ( 宮脇 昭 , Miyawaki Akira , ജനനം 29 January 1928 - മരണം 2021 ജൂലൈ 16) .
മിയാവാക്കി വനം എന്നറിയപ്പെടുന്ന നട്ടുവളർത്തുന്ന വനത്തിന്റെ സ്രഷ്ടാവ് എന്നനിലയിൽ അദ്ദേഹം പ്രശസ്തനാണ്.
വിത്തുകളെപ്പറ്റിയും പ്രകൃതിദത്തവനങ്ങളെപ്പറ്റിയും ഇദ്ദേഹം പഠിച്ചു.
ഭൂമിയിൽ പ്രകൃതിദത്ത സസ്യങ്ങൾ പുനഃസ്ഥാപിക്കുന്നതിൽ ഒരു വിദഗ്‌ദ്ധനായി അദ്ദേഹം ലോകമെമ്പാടും സജീവമായിരുന്നു.
1993 മുതൽ യോകോഹാമ നാഷണൽ യൂണിവേഴ്‌സിറ്റിയിലെ പ്രൊഫസർ എമെറിറ്റസും ജാപ്പനീസ് സെന്റർ ഫോർ ഇന്റർനാഷണൽ സ്റ്റഡീസ് ഇൻ ഇക്കോളജി ഡയറക്ടറുമായിരുന്നു.
2006 ൽ അദ്ദേഹത്തിന് ബ്ലൂ പ്ലാനറ്റ് സമ്മാനം ലഭിച്ചു.
1970 -കൾ മുതൽ, പ്രകൃതി വനങ്ങളുടെ മൂല്യങ്ങളെക്കുറിച്ചും അവ പുനഃസ്ഥാപിക്കേണ്ടതിന്റെ അടിയന്തര ആവശ്യകതയെക്കുറിച്ചും അക്കിര മിയാവാക്കി വാദിച്ചു.
1992 -ൽ റിയോ ഡി ജനീറോയിൽ നടന്ന ഭൗമ ഉച്ചകോടി തദ്ദേശീയവനങ്ങളെ സംരക്ഷിക്കുന്നതിൽ പരാജയപ്പെട്ടുവെന്നും (വളരെ പ്രാദേശികമായി ഒഴികെ) അവ കുറയുകയോ മോശമാവുകയോ ചെയ്തുവെന്നും അദ്ദേഹം കരുതുന്നു.
ഹ്യോഗോയിലെ സസയാമയിലെ ഒരു ഷിന്റോ ദേവാലയത്തിന് ചുറ്റും മരങ്ങൾ
ജപ്പാനിലെ ക്ഷേത്രങ്ങൾ, ആരാധനാലയങ്ങൾ, ശ്മശാനങ്ങൾ എന്നിവയ്‌ക്ക് ചുറ്റും പരമ്പരാഗതമായി വളരുന്ന മരങ്ങളായ ജാപ്പനീസ് ബ്ലൂ ഓക്ക്, കാസ്റ്റനോപ്‌സിസ് കുസ്പിഡാറ്റ, ബാംബൂ-ലീഫ് ഓക്ക്, ജാപ്പനീസ് ചെസ്റ്റ്നട്ട് മരങ്ങൾ, മച്ചിലസ് ടൺബെർഗി (ലോറൽ കുടുംബത്തിൽ നിന്നുള്ള ഒരു വൃക്ഷം) എന്നിവ മിയാവാക്കി നിരീക്ഷിച്ചു.
പ്രാഥമിക വനത്തിന്റെ അവശിഷ്ടങ്ങളായ അവ പ്രാദേശിക ഇനങ്ങളാണെന്ന് അദ്ദേഹം മനസ്സിലാക്കി.
അതേസമയം,  ജാപ്പനീസ് സീഡർ, സൈപ്രസ്, ലാർച്ച്പൈൻ പോലെ ജപ്പാനിലെ തനത് മരങ്ങളായി കരുതപ്പെടുന്നവ തടി ഉത്പാദനത്തിനായി നൂറ്റാണ്ടുകളായി ഇറക്കുമതി ചെയ്ത ഇനങ്ങളാണെന്നും.
ഇക്കാര്യങ്ങൾ ഭൂരിഭാഗം ജാപ്പനീസ് വനങ്ങളുടെയും ഘടനയെപ്പറ്റിയും മാറ്റങ്ങളെപ്പറ്റിയും ചിന്തിക്കുന്നതിലേക്ക് മിയാവാകിയെ നയിച്ചു, അവ ഇപ്പോൾ അവയുടെ യഥാർത്ഥ പ്രകൃതിദത്തഇനങ്ങളിൽനിന്നും മാറിയെന്ന് അദ്ദേഹം മനസ്സിലാക്കി.
സമകാലീന ജാപ്പനീസ് വനങ്ങളിൽ 0.06% മാത്രമാണ് തദ്ദേശീയ വനങ്ങൾ എന്ന് അദ്ദേഹം കണക്കാക്കി.
സമകാലിക വനങ്ങൾ, വനവൽക്കരണ തത്ത്വങ്ങൾക്കനുസൃതമായി സൃഷ്ടിക്കപ്പെട്ടവയാണെന്നും ജപ്പാനിലെ ജിയോബയോക്ലൈമാറ്റിക് അവസ്ഥകൾക്ക് ഏറ്റവും അനുയോജ്യമായത് ഈ പുറത്തുനിന്നുവന്ന സസ്യങ്ങളല്ലെന്നും കാലാവസ്ഥാ വ്യതിയാനത്തെ പരിഹരിക്കുന്നതിന് അവ അനുയോജ്യമല്ലെന്നും ആയിരുന്നു അദ്ദേഹത്തിന്റെ കാഴ്ചപ്പാട്.